În perioada 14-15 mai 2024, ICI București este reprezentat de Adrian-Victor Vevera, directorul general al institutului, la conferința internațională „Impactul interferențelor informaționale asupra proceselor democratice/electorale”, organizată de Ministerul Afacerilor Interne, prin Direcția Generală de Protecție Internă. Evenimentul se desfășoară sub egida eforturilor Uniunii Europene de consolidare a rezilienței statelor membre și a instituțiilor europene în fața ingerințelor externe asupra proceselor electorale.
În contextul dinamicii geopolitice actuale, scrutinelor electorale de anul acesta le revine un rol central, evaluările indicând o probabilitate crescută a amplificării interferențelor informaționale din partea actorilor statali ostili. Astfel, conferința vizează creșterea nivelului de conștientizare atât la nivelul structurilor MAI și al celorlalte autorități publice responsabile de organizarea și derularea proceselor electorale, cât și la nivelul societății civile, cu privire la vulnerabilitățile, riscurile și amenințările generate de interferențele informaționale străine.
La eveniment participă oficiali din cadrul Serviciului European de Acțiune Externă (EEAS European External Action Service), Centrului de Excelență pentru Combaterea Amenințărilor Hibride (Hybrid CoE), Diviziei de Diplomație Publică a NATO (PUBLIC DIPLOMACY DIVISION), VIGINUM – serviciul tehnic și operațional din cadrul Republicii Franceze cu atribuții pentru asigurarea protecției împotriva ingerințelor străine, RESIST (UK) – Oficiul Prim-ministrului Guvernului Marii Britanii UK cu atribuții pe comunicare strategică, reprezentanți ai mediului academic și societății civile, precum și experți din structurile ce activează în domeniul securității naționale.
Alexandra Loy este redactor și specialistă în afaceri europene. Deține un doctorat în domeniul științe politice, dobândit în anul 2018, cu tema analizării impactului președinției României la Consiliul Uniunii Europene asupra sistemului național de coordonare a afacerilor europene. Alexandra este membru al comunității academice din cadrul Școlii Naționale de Studii Politice și Administrative.
You may like
Directorul general al ICI București: În era digitală, securitatea cibernetică nu poate fi tratată ca un aspect secundar
ICI București organizează pe 17 mai workshopul „Comunicații pentru Viitor: Inovație și Cercetare în Era Digitală” pentru a marca Ziua Mondială a Telecomunicaţiilor şi Societăţii Informaţionale
ICI București, schimb de opinii la evenimentul Meet the CEO în vederea sprijinirii inovației și dezvoltării economice pentru creșterea competitivității mediului de afaceri din România
ICI București a participat la DataCenter Forum 2024, o platformă pentru explorarea provocărilor și oportunităților din industria centrelor de date într-un peisaj digital în continuă schimbare
ICI București își aduce contribuția la îmbunătățirea sectorului financiar-bancar prin participarea la cea de-a 10-a ediție a ”CFA CEE Investment Conference”
#ZiuaEuropei ICI București: Ne bucurăm să facem parte din comunitatea europeană a cercetătorilor care își aduc aportul pentru o Europă digitală puternică și competitivă
Published
39 seconds agoon
May 14, 2024By
Teodora IonRomânia susține creșterea mobilității în toate domeniile educației. Este important ca mobilitatea sa devină parte integrantă a oricărei rute de educație și formare, a subliniat ministra Educației, Ligia Deca, care a participat luni la reuniunea Consiliului Educație.
România va contribui la atingerea, până în 2030, a celor trei noi obiective stabilite la nivel european în domeniul mobilităților:
- O experiență de mobilitate în scop educațional pentru cel puțin 23% dintre absolvenții de învățământ superior, în creștere față de obiectivul actual de 20%;
- O experiență de mobilitate pentru cel puțin 12% dintre cursanții din învățământul profesional și tehnic, obiectiv în creștere față de cel anterior cu 8% pentru 2025.
- Cel puțin 20% din totalul cursanților care beneficiază de mobilitate în scop educațional în străinătate ar trebui să fie persoane cu oportunități reduse.
Potrivit unui comunicat al ministerului de resort, miniștrii Educației au aprobat, de asemenea, Concluziile privind promovarea unor politici și practici bazate pe dovezi în domeniul educației și formării pentru realizarea Spațiului european al educației, prin care se creează cadrul pentru ca, în statele membre, dovezile și datele rezultate din cercetare să ocupe un loc semnificativ în luarea deciziilor, având în vedere complexitatea factorilor care influențează procesul decizional într-un sistem de educație, inclusiv în România.
Agenda Consiliului a inclus și o dezbatere privind Inteligența artificială în educație și formare: combinarea inovării tehnologice cu o educație de calitate pentru toți, ce a evidențiat preocupările statelor membre cu privire la beneficiile și riscurile utilizării AI în procesul de învățământ.
Ministrul Educației, Ligia Deca, a subliniat faptul că AI are un impact din ce în ce mai mare în educație şi că poate transforma esențial procesul de predare – învățare – evaluare.
De asemenea, a evidențiat faptul că instrumentele specifice trebuie dezvoltate cu sprijinul profesorilor, pentru a garanta o abordare etică şi participativă a utilizării AI în educație. În acest context, ministrul a precizat că România a accesat fonduri europene pentru dezvoltarea competențelor digitale ale profesorilor – vor fi formați aproximativ 100.000 de profesori în pedagogie digitală – precum și pentru dotarea școlilor și a liceelor cu echipamente moderne care să sprijine digitalizarea.
În contextul prezenței la reuniunea miniștrilor Educației, Ministrul Educației, Ligia Deca, a avut o întâlnire cu Balázs Hankó, ministrul de stat al inovării și învățământului superior din Ungaria.
Principala temă a discuției a constituit-o importanța colaborării internaționale și a multiplicării mobilităților în învățământul superior. Pentru țara noastră internaționalizarea universităților este o prioritate concretizată și în faptul că noua Lege a Învățământului Superior conține un capitol care îi este dedicat.
De altfel, România face deja pași importanți în direcția internaționalizării învățământului superior: trei universități din țară pilotează Diploma Europeană, iar 17 universități fac deja parte din Alianța Universităților Europene.
Published
51 mins agoon
May 14, 2024Premierul israelian Benjamin Netanyahu a evidențiat strânsa relație de prietenie dintre România și Israel, într-o intervenție online în Parlamentul de la București, cu prilejul Zilei Solidarității și Prieteniei între cele două state, sărbătorită marți, 14 mai.
Astăzi, de Ziua Independenței Statului Israel, Parlamentul României s-a reunit într-o ședință solemnă, consacrată marcării Zilei Solidarităţii şi Prieteniei dintre România şi Statul Israel, considerată „cel mai frumos cadou care onorează relațiile dintre țările și popoarele noastre”,potrivit ambasadei Israelului la București.
În cadrul ședinței parlamentare, premierul Benjamin Netanyahu s-a adresat, într-o intervenție online, plenului reunit al Camerei Deputaților și Senatului României. Premierul israelian a evidențiat strânsa relație de prietenie dintre țările și popoarele noastre, mulțumind României pentru solidaritatea manifestată cu Statul Israel și cu poporul israelian ca urmare a masacrului din 7 octombrie.
Citiți și
„Mulțumim, România, pentru prietenia deosebită care ne unește țările și popoarele! Transmitem calde mulțumiri E.S. dl Marcel Ciolacu, Prim-Ministrul României, E.S. dl Alfred Simonis, Președintele Camerei Deputaților, E.S. dl Nicolae Ionel Ciucă, Președintele Senatului, și dlui. Deputat Silviu Vexler, Președintele Federația Comunităților Evreiești din România, pentru alocuțiunile cordiale adresate, precum și pentru susținerea legislativă în realizarea acestui eveniment anual”, a mai transmis amabasada Israelului la București.
Published
2 hours agoon
May 14, 2024Două clădiri istorice din București, Vila Minovici și Turnul Chindiei, au fost incluse, la recomandarea României, în colecția paneuropeană de bunuri culturale digitalizate în format 3D, lansată marți, 14 mai, de Comisia Europeană, potrivit unui comunicat al instituției de la Bruxelles.
Comisia Europeană a lansat astăzi o colecție de bunuri de patrimoniu cultural digitalizate în format 3D pe Europeana, spațiul european comun de date pentru patrimoniul cultural. Colecția a fost prezentată în cadrul unui eveniment la nivel înalt desfășurat la Bruxelles, în prezența comisarului Thierry Breton și a miniștrilor culturii din UE.
Colecția este rezultatul campaniei “Twin it! 3D for Europe’s culture’ și include o serie de clădiri, situri și obiecte istorice, precum statuia unei Madone Lactans situată în Leuven, Belgia, situl arheologic din Delphi, Grecia, Monumentul Libertății din Rīga, Letonia, Biserica Colegială Sfântul Martin Episcopul din Opatów, Polonia sau Vila Minovici și Turnul Chindiei din București, România. Colecția completă, cu activele 3D trimise de statele membre respective, este disponibilă în galeria Twin-it! de pe Europeana.
Vila Minovici
Construită la marginea Bucureștiului în 1905, vila a fost inițial concepută ca un refugiu de odihnă pentru proprietarul său, prof. dr. Nicolae Minovici, o figură proeminentă a medicinei românești de la începutul secolului al XX-lea. Cu toate acestea, în 1906, clădirea a suferit o transformare semnificativă, devenind depozitarul unei ample colecții de artă etnografică românească și primul muzeu specializat din București, numit inițial “Muzeul Național de Artă Prof. Dr. Nicolae Minovici”. Vila reprezintă unul dintre primele exemple de stil arhitectural neoromânesc din oraș.
Turnul Chindiei/Turnul lui Vlad Țepeș din Târgoviște
Turnul a fost construit la mijlocul secolului al XV-lea, în timpul unor ample lucrări de construcție a curții princiare realizate de domnitorii Vlad Dracul (1436-1442, 1443-1447) și, mai târziu, de fiul său, Vlad Țepeș (1448, 1456-1462, 1476), cunoscut și sub numele de Dracula/Drăculea. Conform cercetărilor arheologice, turnul a fost construit peste o veche biserică ce datează din vremea lui Mircea cel Bătrân. Avea rolul de a proteja reședința princiară de atacurile inamice. În plus, Turnul Chindiei asigura supravegherea curții și a zonei înconjurătoare. De-a lungul timpului, turnul și-a schimbat funcțiile. Inițial, a fost un turn clopotniță, apoi a devenit un turn de apărare, de refugiu și de supraveghere. În secolul al XVII-lea, a fost transformat într-un turn cu ceas. Aspectul actual al turnului se datorează reconstrucției de la mijlocul secolului al XIX-lea (1847-1852) la inițiativa principelui Gheorghe Bibescu. Cu această ocazie, a fost reparat și transformat în Turnul Pompierilor.
„Modelele 3D de înaltă calitate ale bunurilor culturale europene pe care le prezentăm astăzi demonstrează excelența europeană în domeniul digitalizării 3D. Încurajez toate statele membre să valorifice oportunitățile oferite de tehnologia și datele digitale pentru a conserva patrimoniul nostru cultural european pentru generațiile viitoare și pentru a promova aplicații inovatoare, de la educație la turism”, a declarat Thierry Breton, comisarul pentru piața internă.
Lansat la 21 iunie 2023, “Twin it!” a invitat cele 27 de ministere ale culturii din UE să selecteze și să prezinte un bun de patrimoniu cultural digitalizat în format 3D. Campania a urmărit să încurajeze inovarea și să accelereze utilizarea și reutilizarea 3D, sprijinind în același timp statele membre în eforturile lor de digitalizare și conservare.
Recomandarea Comisiei Europene din 2021 privind un spațiu european comun de date pentru patrimoniul cultural invită statele membre ale UE să digitalizeze în 3D toate monumentele și siturile considerate în pericol, precum și jumătate dintre cele mai vizitate fizic până în 2030. Proiectul ‘Twin it! 3D for Europe’s culture’ contribuie la realizarea acestor obiective ambițioase.
Concrete & Design Solutions
Biden semnează un proiect de lege care interzice importurile de uraniu rusesc în SUA
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: “Mediul economic va fi mai dificil în 2013”
Premierul Italiei, Mario Monti, a demisionat
Trending
- ROMÂNIA6 days ago
- NATO1 week ago
- NATO7 days ago
- ROMÂNIA7 days ago
- COMISIA EUROPEANA1 week ago